জীৱনত যদি জ্বলা নাই তোৰ
জীৱনত যদি জ্বলা নাই তোৰ  
            নবীন অগ্নি শিখা
জনতাৰ যদি কপালত তই
            এতিয়া দেখা নাই
            অৰুণৰ সেই জ্বলন্ত হাঁহিৰে
                        প্ৰদিপ্ত ভাগ্যলিখা ৷

প্ৰগতি বাটৰ বাটৰুৱা বুলি
            কৈ নুফুৰিবি তই
পোহৰে মাটিক নতুন মন্ত্ৰ
            শুনোৱা শুনিছোঁ মই ৷

হেৰ, আত্মপ্ৰবঞ্চক
হেৰ, নিজৰ মনত প্ৰতিভাত হোৱা
            মহা মহত্বৰ
            তই নিজেই নিৰ্য্যাতক ৷
            তোক মই চিনি পাওঁ

মুখা পিন্ধা তোৰ ছলাহী কথাত
                        আৰুতো ভোল নাযাওঁ ৷
মই বীণ বাই জনতাক গৈ ক’ম
পদূলিত গৈ গধূলি বেলিকা ৰ’ম ৷৷       
জ্যোতি সঙ্গীত